
న్యూఢిల్లీ, ఫిబ్రవరి 5: జాతీయ గీతం.. ‘జనగణమన’, జాతీయ గేయం..‘వందేమాతరానికి’ సంబంధించిన చారిత్రక ఆధారాలను సేకరించేందుకు మరోసారి ప్రయత్నించి వాటి వివరాలను ప్రజల ముందుంచాలని ప్రధాన మంత్రి కార్యాలయాన్ని(పీఎంఓ) కేంద్ర సమాచార కమిషన్(సీఐసీ) ఆదేశించింది. ఈ పిటిషన్లో ప్రస్తుతం ఇచ్చిన సమాచారం ఏమాత్రం సంతృప్తికరంగా లేదని సీఐసీ వ్యాఖ్యానించింది. జనగణమన, వందేమాతరంతో పాటు.. జాతీయ పక్షి ‘ నెమలి’, జాతీయ జంతువు ‘పులి’, జాతీయ పుష్పం ‘తామరపువ్వు’, జాతీయక్రీడ ‘హాకీ‘కి సంబంధించిన అధికారిక పత్రాలు ఇవ్వాలని హరీందర్ ధింగ్రా అనే వ్యక్తి ఆర్టీఐ కింద కోరారు. ‘‘ఈ వివరాలతో తమకు సంబంధంలేదు’’ అని బదులిస్తూ కేంద్రం ఆ పిటిషన్ను సంబంధిత శాఖలకు పంపింది. వాటి నుంచీ ఇలాంటి సమాధానమే ఎదురైంది. దాంతో ఆయన మళ్లీ సీఐసీని ఆశ్రయించడంతో ఆ సమాచారం ఇవ్వాల్సిన బాధ్యత కేంద్రానిదేనని మాడభూషి శ్రీధర్ ఆచార్యులు ఉత్తర్వుల్లో స్పష్టం చేశారు.

newdhilly, fibravari 5: jaateeya geetam.. ‘janaganamana’, jaateeya geyam..‘vandemaataraaniki’ sambandhinchina chaaritraka aadhaaraalanu sekarinchenduku marosari prayatninchi vaati vivaraalanu prajala mundunchaalani pradhaana mantri kaaryaalayaanni(pmo) kendra samachara kamishan(cic) aadesinchindi. ee pititionlo prastutam ichina samacharam ematram santruptikaramgaa ledani cic vyaakhyaaninchindi. janaganamana, vandemaataramto paatu.. jaateeya pakshi ‘ nemali’, jaateeya jantuvu ‘puli’, jaateeya pushpam ‘taamarapuvvu’, jatiyakreeda ‘haaki‘ki sambandhinchina adhikaarika patraalu ivvaalani harinder dhingra ane vyakti arti kinda koraru. ‘‘ee vivaraalatoe tamaku sambandhamledu’’ ani badulistuu kendram aa pititionnu sambandhita saakhalaku pampindi. vaati nunchi ilanti samadhaname eduraindi. daamto aayana malli ciicny aasrayinchadamto aa samacharam ivvaalsina baadhyata kendranidenani madabhushi shreedhar aachaaryulu uttarvullo spashtam chesaru.